CELEX: 62008CA0145
Language: sk
Date: 2010-05-06 00:00:00
Title: Spojené veci C-145/08 a C-149/08: Rozsudok Súdneho dvora (štvrtá komora) zo 6. mája 2010 (návrh na začatie prejudiciálneho konania, ktorý podal Symvoulio tis Epikrateias — Grécko) — Club Hotel Loutraki AE, Athinaïki Techniki AE, Evangelos Marinakis (C-145/08), Aktor Anonymi Techniki Etaireia (Aktor ATE) (C-149/08)/Ethniko Symvoulio Radiotileorasis, Ypourgos Epikrateías (C-145/08), Ethniko Symvoulio Radiotileorasis (C-149/08) (Smernica 92/50/EHS — Verejné zmluvy na poskytnutie služieb — Koncesie na služby — Zmiešaná zmluva — Zmluva zahŕňajúca prevod akcií verejného podniku kasína — Zmluva, ktorou verejný obstarávateľ poveril uchádzača riadením podniku kasína a realizáciou plánu modernizácie a rozvoja jeho priestorov, ako aj úpravy okolitého prostredia — Smernica 89/665/EHS — Rozhodnutie verejného obstarávateľa — Účinné a rýchle opravné prostriedky — Vnútroštátne procesné predpisy — Podmienka priznania náhrady škody — Predchádzajúce zrušenie aktu alebo protiprávneho opomenutia alebo konštatovanie ich neplatnosti príslušným súdom — Členovia zoskupenia, ktoré je uchádzačom vo verejnom obstarávaní — Rozhodnutie prijaté v rámci tohto verejného obstarávania iným orgánom ako obstarávateľom — Žaloba podaná samostatne niektorými členmi zoskupenia — Prípustnosť)

3.7.2010   
            
            
               SK
            
            
               Úradný vestník Európskej únie
            
            
               C 179/2
            
         Rozsudok Súdneho dvora (štvrtá komora) zo 6. mája 2010 (návrh na začatie prejudiciálneho konania, ktorý podal Symvoulio tis Epikrateias — Grécko) — Club Hotel Loutraki AE, Athinaïki Techniki AE, Evangelos Marinakis (C-145/08), Aktor Anonymi Techniki Etaireia (Aktor ATE) (C-149/08)/Ethniko Symvoulio Radiotileorasis, Ypourgos Epikrateías (C-145/08), Ethniko Symvoulio Radiotileorasis (C-149/08)
   (Spojené veci C-145/08 a C-149/08) (1)
   
   (Smernica 92/50/EHS - Verejné zmluvy na poskytnutie služieb - Koncesie na služby - Zmiešaná zmluva - Zmluva zahŕňajúca prevod akcií verejného podniku kasína - Zmluva, ktorou verejný obstarávateľ poveril uchádzača riadením podniku kasína a realizáciou plánu modernizácie a rozvoja jeho priestorov, ako aj úpravy okolitého prostredia - Smernica 89/665/EHS - Rozhodnutie verejného obstarávateľa - Účinné a rýchle opravné prostriedky - Vnútroštátne procesné predpisy - Podmienka priznania náhrady škody - Predchádzajúce zrušenie aktu alebo protiprávneho opomenutia alebo konštatovanie ich neplatnosti príslušným súdom - Členovia zoskupenia, ktoré je uchádzačom vo verejnom obstarávaní - Rozhodnutie prijaté v rámci tohto verejného obstarávania iným orgánom ako obstarávateľom - Žaloba podaná samostatne niektorými členmi zoskupenia - Prípustnosť)
   2010/C 179/02
   Jazyk konania: gréčtina
   
      Vnútroštátny súd, ktorý podal návrh na začatie prejudiciálneho konania
   
   Symvoulio tis Epikrateias
   
      Účastníci konania pred vnútroštátnym súdom
   
   
      Žalobcovia: Club Hotel Loutraki AE, Athinaïki Techniki AE, Evangelos Marinakis
   
      Žalovaní: Ethniko Symvoulio Radiotileorasis, Ypourgos Epikrateías
   
      Za účasti: Athens Resort Casino AE Symmetochon, Ellaktor AE, predtým Elliniki Technodomiki TEB AE, Regency Entertainment Psychagogiki kai Touristiki AE, predtým Hyatt Regency Xenodocheiaki kai Touristiki (Ellas) AE, Leonidas Bombolas (C-145/08)
   a
   
      Žalobca: Aktor Anonymi Techniki Etaireia (Aktor ATE)
   
      Žalovaný: Ethniko Symvoulio Radiotileorasis
   
      Za účasti: Michaniki AE (C-149/08)
   
      Predmet veci
   
   Návrh na začatie prejudiciálneho konania — Symvoulio tis Epikrateias — Výklad článku 3 ods. 2 a článkov 9, 14 a 16 smernice Rady 92/50/EHS z 18. júna 1992 o koordinácii postupov verejného obstarávania služieb (Ú. v. ES L 209, s. 1; Mim. vyd. 06/001, s. 322) — Pôsobnosť — Zmiešaná dohoda obsahujúca zmluvu o predaji akcií a dohodu o koncesii služieb — Výklad článku 1 ods. 3 a článku 2 smernice Rady 89/665/EHS z 21. decembra 1989 o koordinácii zákonov, iných právnych predpisov a správnych opatrení týkajúcich sa uplatňovania postupov preskúmavania v rámci verejného obstarávania tovarov a prác (Ú. v. ES L 395, s. 33; Mim. vyd. 06/001, s. 246) — Vnútroštátna práva úprava zakazujúca členom dočasného združenia bez právnej subjektivity, ktoré je uchádzačom vo verejnom obstarávaní, podať individuálnu žalobu proti aktom prijatým v rámci konania o uzavretie zmluvy
   
      Výrok rozsudku
   
   
               1.
            
            
               Zmiešaná zmluva, ktorej hlavným predmetom je to, že podnik nadobudne 49 % základného imania verejného podniku, a ktorej akcesorickým predmetom, neoddeliteľne spojeným s týmto hlavným predmetom, je poskytovanie služieb a výkon prác, nepatrí ako celok do pôsobnosti smernice týkajúcej sa verejného obstarávania.
            
         
               2.
            
            
               V rozpore s právom Únie, a najmä s právom na účinnú súdnu ochranu je taká vnútroštátna právna úprava, o akú ide vo veci samej, vykladaná v tom zmysle, že členovia združenia ad hoc, ktoré je uchádzačom vo verejnom obstarávaní, sú zbavení možnosti individuálne sa domáhať náhrady škody, ktorá im individuálne vznikla v dôsledku rozhodnutia, ktoré má takú povahu, že môže ovplyvniť vývoj verejného obstarávania, prijatého orgánom iným ako obstarávateľom, ktorý je zapojený podľa uplatniteľných vnútroštátnych pravidiel do tohto verejného obstarávania.
            
         
      (1)  Ú. v. EÚ C 142, 7.6.2008.